# Zápisnica

**zo zasadnutia Rady školy pri Základnej škole Štefana Senčíka v Starom Tekove konaného dňa 12.10.2023 o 17:00 v priestoroch ZŠ ŠS Starý Tekov**

**Program:**

1. Otvorenie, kontrola uznášaniaschopnosti, schválenie programu
2. Určenie zapisovateľa, overovateľov
3. Prerokovanie Správy o výchovno-vzdelávacích výsledkoch v šk. roku 2022/2023
4. Prerokovanie Školského poriadku
5. Vyhodnotenie mimoškolskej, mimovyučovacej činnosti, činnosť ŠKD a prevádzky ZŠS v šk. roku 2022/2023
6. Diskusie, rôzne
7. Uznesenie
8. Záver

**Prítomní:** podľa priloženej prezenčnej listiny

**1. Otvorenie**

Predsedníčka rady školy Mgr. Zita Nichtová privítala všetkých prítomných na zasadnutí a oboznámila o programe rady školy. Nikto z prítomných nedodal ďalší bod programu.

# 2. Určenie zapisovateľa a overovateľov zápisnice

Rada školy pri ZŠ ŠS v Starom Tekove **určuje :**

Zapisovateľ – Eva Horniaková

Overovatelia – Mgr. Marek Janíček, Ing. Katarína Slušná

# 3. Prerokovanie Správy o výchovno-vzdelávacích výsledkoch v šk. roku 2022/2023

Riaditeľ školy predložil rade školy Správu o výchovno- vzdelávacích výsledkoch v školskom roku 2022/2023. Rada školy po preštudovaní materiálov, materiálu, ktorý mali členovia RŠ zaslaný mailom v predstihu, nemala žiadne doplňujúce otázky na riaditeľa školy.

Následne Rada školy odporúča Správu o výchovno- vzdelávacích výsledkoch v školskom roku 2022/2023, ktorá bola prerokovaná 12.10.2023, schváliť zriaďovateľovi školy.

**4. Prerokovanie Školského poriadku**

Členovia rady školy, mali zaslaný k preštudovaniu aj nový Školský poriadok. Mgr.Nichtová informovala členov o možnosti Školský poriadok upraviť aj počas školského roka a to formou dodatku.

Riaditeľ školy osobitne upozornil na zapracovaný bod v Školskom poriadku a to: Prevencia a riešenie šikanovania a kyberšikany v škole.

Po schválení RŠ bude Školský poriadok zverejnený aj na stránke školy.

**5. Vyhodnotenie mimoškolskej, mimovyučovacej činnosti, činnosť ŠKD a prevádzky ZŠS v šk. roku 2022/2023**

Riaditeľ školy informoval členov RŠ o mimoškolskej aktivite, a to vo forme krúžkov.

* V školskom roku 2023/2024 na škole je 16 voľnočasových krúžkov.
* Krúžková činnosť začala svoju činnosť od 1.10.2023

Riaditeľ školy informoval o činnosti ŠKD.

* Rada školy bola oboznámená, že na škole je od 2.9.2023 v prevádzke 4 oddelenia ŠKD.
* Následne bolo zvýšený poplatok za ŠKD na 13€.
* ŠKD navštevujú okrem žiakov prvých štyroch ročníkov aj dvaja žiaci piateho ročníka.

Mgr.Hancková mala otázku na vedenie školy, koľko detí navštevuje ŠKD. Následne riaditeľ predložil počty detí v jednotlivých oddeleniach ŠKD.

Rada školy bola informovaná o prevádzke ZŠS.

* V školskej jedálni sa stravovalo priemerne 162 stravníkov v školskom roku 2022/2023. V školskom roku 2023/2024je na stravovanie v školskej jedálni prihlásených priemerne 197 stravníkov.
* Mgr.Nichtová prečítala správu vedúcej jedálne, kde bolo menované jednotlivé úpravy kuchyne, nákup materiálno- technického zabezpečenia pre chod školskej kuchyne.
* Správa vedúcej ŠJ je súčasťou tejto zápisnice

Mgr. Hancková požiadala, aby jedálny lístok bol zverejnený na stránke školy v dostatočnom predstihu. P. Grmanová prisľúbila že oboznámi vedúcu školskej jedálne o požiadavke Mgr. Hanckovej.

1. **Diskusie, rôzne**

* Vdiskusii sa Mgr. Hancková informovala pri akom % chorých žiakov by bola škola uzavretá.

Riaditeľ školy odpovedal, že škola môže byť zatvorená pri 30% chorobnosti žiakov po troch nasledujúcich dňoch.

* Rada školy sa informovala, čo robia deti v ŠKD,ako je to z materialo-technickým vybavením ŠKD.

Riaditeľ odpovedal, že aj ŠKD má výchovný program, ktorého súčasťou sú edukačná činnosť a aktivity tematizované na ročné obdobie.

Vybavenie a pomôcky pre ŠKD zakupuje škola.

* Mgr.Nichtová sa informovala o projektoch do ktorých sa škola zapojila.

Riaditeľ školy oboznámil radu školy o pripravovaných projektoch, ktoré by sa mali týka najmä:

* Rozšírenia priestorov školy o odborné učebne
* Zapojenie sa aj do plánu obnovy – Moderná škola

Do projektov sa bude zapájať ako žiadateľ: Základná škola Štefana Senčíka

* Mgr. Nichtová sa informovala aká je demografická krivka v rozhraní 5 rokov v obci. Informácie získa do najbližšieho zasadnutia rady školy Ing. Slušná.
* Rada školy sa informovala o výstavbe prístrešku nad hlavným vstupom do budovy školy. Riaditeľ podal informáciu o tom, že tieto práce by mali byť zrealizované v najbližšom termíne.
* Mgr.Nichtová informovala o plánovanom pracovnom stretnutí so starostom obce Ing. Petrom Štefanom.
* Mgr.Hancková sa informovala o výsledkoch dotazníka spokojnosti rodičov, aké následné kroky škola vykonala. Odpoveď bude predseda rady školy žiadať k najbližšej rade školy.
* Mgr.Nichtová odporučila, pokiaľ by boli podnety od rodičov, tak ich môžu členovia rady školy zaslať mailom na predsedu rady školy. Pokiaľ by na podnet nebude vedenie školy reagovať následne sa zvolá rada školy.

1. **Uznesenie**

Na zasadnutí RŠ pri ZŠ ŠS v Starom Tekove boli prijaté nasledovné uznesenia:

1. Rada školy berie na vedomie Správu o výchovno-vzdelávacích výsledkoch v šk. roku 2022/2023, následne ju odporúča schváliť zriaďovateľovi školy.
2. Rada školy prerokovala Školský poriadok a berie na vedomie predložený Školský poriadok.
3. Rada školy berie na vedomie Vyhodnotenie mimoškolskej, mimovyučovcej činnosti, činnosti ŠKD a prevádzky ZŠS v šk. roku 2022/2023

# 8.Záver

Predsedníčka RŠ ukončila zasadnutie RŠ.

Zapisovateľ: Eva Horniaková ........................................................

Overovatelia zápisnice

Ing. Katarína Slušná .......................................................

Mgr. Marek Janíček .......................................................

V Starom Tekove dňa 12.10.2023